اسکی سووئتلر بیرلیگی سون دؤولت باشقانی میخائیل گورباچوو یاشامینی ایتیردی.
روسیا درولت باشقانلیغی اداره‌سی مرکز کلینیک خسته‌خاناسیندان وئریله‌ن آچیقلامادا، ۹۱ یاشنداکی گورباچووون آغیر و اوزون بیر خسته‌لیکدن سونرا آخشام ساعاتلاریندا حیاتینی ایتیردیگی بیلدیریلدی.
گورباچوو، ۱۹۸۵دن ۱۹۹۱ ایلینه قدر سووئت سوسیالیست جمهوریتلرینین ان یوکسک یؤنه‌تیم اورگانی اولان سووئتلر بیرلیگی کمونیست پارتیسی مرکز کمیته‌سینین باش کاتیبی ایدی.
اؤلکه‌ده، ۱۹۹۰.جی ایلده آپاریلان اصلاحاتلا دؤولت باشقانلیغی سیستمینه گئچیلدی. یوکسک سووئت‌ مجلیسینده ائدیلن سس‌وئرمه نتیجه‌سینده گورباچوو، درولت باشقانی سئچیلدی. گورباچوو، ۱۹۹۰-۱۹۹۱.جی ایللرده دؤولت باشقانی ایدی.
باشلاتدیغی پرسترویکا (یئنیدن قورما) و گلاسنوست (آچیقلیق) آدلی اصلاحات چالیشمالاری سویوق ساواشی بیتیردی آنجاق سووئتلر بیرلیگی کمونیست پارتیسینین سیاسی اوستونلوگو سونا چاتدی.
گورباچووون ۲۵ دسامبر ۱۹۹۱ده وظیفه‌دن آیریلماسی ایله سوئتلر بیرلیگی رسماً داغیلدی.
